Ո Ր Ո Շ ՈՒ Մ

Կատարողական վարույթը կասեցնելու մասին

11.01.2016թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող` արդարադատության լեյտենանտ Մհեր Մկրտչյանս ուսումնասիրելով 24.10.2014թ. հարուցված թիվ 00500445 կատարողական վարույթի նյութերը`

**Պ Ա Ր Զ Ե Ց Ի**

ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 08.10.2014թ. տրված թիվ ԵԱՔԴ/1402/02/13 կատարողական թերթի համաձայն պետք է պատասխանող Արմեն Շարոյանից հօգուտ «ԻՆԳՈ ԱՐՄԵՆԻԱ» ԱՓԲԸ-ի բռնագանձել 1.248.059 ՀՀ դրամ` որպես չվճարված ապահովագրավճարների գումար, 18.450 ՀՀ դրամ` որպես 1.248.059 ՀՀ դրամ գումարի նկատմամբ 05.07.2013թվականից մինչև 18.09.2013թվականն ընկած ժամանակահատվածի համար ՀՀ քաղաքացիական օրենսգրքի 411-րդ հոդվածով հաշվարկված տոկոս, ինչպես նաև 25.000 ՀՀ դրամ` որպես նախապես վճարված պետական տուրքի գումար:

2. Տոկոսների հաշվարկը շարունակել` սկսած 19.09.2013թվականից մինչև պարտավորության փաստացի կատարման օրը պարտավորության մայր` 1.248.059 ՀՀ դրամ գումարի նկատմամբ հաշվարկել ՀՀ քաղաքացիական օրենսգրքի 411-րդ հոդվածով նախատեսված տոկոսներ և ստացված գումարը բռնագանձել պատասխանող Արմեն Շարոյանից հօգուտ «ԻՆԳՈ ԱՐՄԵՆԻԱ» ԱՓԲԸ-ի, իսկ պատասխանողից հօուտ Հայաստանի Հանրապետության բռնագանձել այդ հաշվարկից ստացված գումարի 2 տոկոսը:

Պարտապանից բռնագանձել նաև բռնագանձման ենթակա գումարի հինգ տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Արմեն Մնացականի Շարոյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 24.10.2014թ. հարուցված թիվ 00500445 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճենն ուղարկել կողմերին:

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Հարկադիր կատարող Մ.Մկրտչյան